stanford-oval/wikipedia huggingface dataset:
נפתלי אלטר
חיים אישיים

אלטר היה נשוי לשחקנית אירית אלטר (אשתו לשעבר ואם בתו של עלי מוהר), ולהם בן ובת. בנו אורי אלטר בהיותו ילד שיחק בסרט "השגעון הגדול" משנת 1986, לצד אשתו אירית אלטר וספי ריבלין, וכן בסרט מעבר לים משנת 1991, שזכה להצלחה רבה, אורי משחק בסרט את חיים בתפקיד ראשי לצד אריה מוסקונה ודפנה רכטר. לימים אורי אלטר הפך לאחד ממייסדי חברת ההיי-טק סייברה.
בתו, רוני אלטר, היא זמרת, שהייתה חברה בהרכב מטרופולין. בשנת 2010 יצא אלבום הבכורה שלה, "כיס אוויר", שכולל דואט עם אביה, "הבכי" (את השיר הוא הלחין למילים של נתן אלתרמן, ושר במקור אושיק לוי). אלטר הלחין עבור האלבום גם את השיר "נגועה", למילים של עלי מוהר.
הערות שוליים

↑  הסכת "שיר אחד" - טוליק, באתר כאן ארכיון
↑  גואל פינטו, נפתלי אלטר עובר לטלעד, לאחר 3 שנים בכבלים, באתר הארץ, 10 באוקטובר 2004
↑  מיה חופרי, עכבר העיר, נפתלי אלטר: "מגשים פנטזיה של 30 שנה", באתר הארץ, 3 באפריל 2011
↑  103FM, ‏עוד חוזר הניגון: שבת עברית מצדיעה לנפתלי אלטר, באתר מעריב אונליין, 13 בספטמבר 2024
↑  נויה כוכבי, רוני אלטר תוציא אלבום סולו ראשון, באתר הארץ, 16 בדצמבר 2009
↑  איתי שטרן, העיר תל אביב, נפתלי ורוני אלטר מתגברים על הפחד. ביחד, באתר הארץ, 15 בנובמבר 2010
| --- | --- |
בקרת זהויות :  NLI: 987007308068205171  BnF: cb16542857b (data)  GND: 1155940695  ISNI: 0000 0001 3900 9617  MusicBrainz: 97f90878-59ed-4ed4-98db-f648d5e0bbf0  VIAF: 186806776   WorldCat (עם VIAF): 186806776
הסכם אוסלו א'

| --- | --- |
ראש ממשלת ישראל יצחק רבין, נשיא ארצות הברית ביל קלינטון ויאסר ערפאת בטקס החתימה על ההסכם ב-13 בספטמבר 1993
ראש ממשלת ישראל יצחק רבין, נשיא ארצות הברית ביל קלינטון ויאסר ערפאת בטקס החתימה על ההסכם ב-13 בספטמבר 1993
 מקום חתימה:  ארצות הברית וושינגטון די. סי.
 תאריך יצירה:  13 בספטמבר 1993
הצהרת העקרונות בדבר הסדרי ביניים של ממשל עצמי עם אש"ף הידועה בכינוי הסכם אוסלו א' הייתה ניסיון שהחל ב-1993 להקים מסגרת שתוביל לסיום הסכסוך הישראלי-פלסטיני. זה היה ההסכם הראשון בין ממשלת ישראל לארגון לשחרור פלסטין. ההסכמים היו צעד ראשון בתהליך אוסלו, והם הובילו להסכמים נוספים, כמו הסכם אוסלו ב' ב-1995.
ההסכם קבע את הקמת הרשות הפלסטינית, האחראית על ניהול שטחים מסוימים ביהודה ושומרון וחבל עזה, מהם ייסוג צה"ל. התקופה שנקבעה להסדר זה הייתה חמש שנים, במהלכן צפוי היה להתנהל משא ומתן על הסכם קבע, שבו יפתרו סוגיות הליבה: מעמד ירושלים, זכות השיבה, מעמד ההתנחלויות הישראליות, הסדרי ביטחון וגבולות קבע. בנוסף, הוסכם על מכתבי הכרה הדדית בין הצדדים: אש"ף הכיר במדינת ישראל והתחייב להילחם בטרור, וישראל הכירה באש"ף כנציג העם הפלסטיני. כמו כן, הותר ליאסר ערפאת לשוב לשטחים הפלסטיניים.
המשא ומתן על ההסכם החל לאחר ועידת מדריד ב-1991, והתנהל בסודיות באוסלו, נורווגיה, בהנחיית מכון Fafo, והושלם ב-20 באוגוסט 1993. ההסכמים נחתמו בטקס פומבי בוושינגטון ב-13 בספטמבר 1993 בנוכחות יו"ר אש"ף יאסר ערפאת, ראש ממשלת ישראל יצחק רבין, ונשיא ארצות הברית ביל קלינטון. על המסמכים עצמם חתמו מחמוד עבאס עבור אש"ף, שר החוץ שמעון פרס עבור ישראל, שר החוץ וורן כריסטופר עבור ארצות הברית ושר החוץ אנדריי קוזירב עבור רוסיה.
עקרונות ההסכם

ההסכמים כללו הכרה הדדית, שבה ישראל הכירה באש"ף כנציג הלגיטימי של העם הפלסטיני, ואש"ף הכיר במדינת ישראל וזכות הקיום שלה. אש"ף התנער מהטרור וכל צורת אלימות אחרת, או מרצונו להשמדת מדינת ישראל. הן סוכם כי החלטות 242 ו-338 של מועצת הביטחון של האו"ם, הן חלק בלתי נפרד מתהליך השלום כולו.
ההסכמים הביאו להקמת רשות פלסטינית עם ממשל עצמי זמני. רשות זו הייתה אמורה לנהל את העניינים הפלסטיניים, אך ללא ריבונות מלאה. כדי שהפלסטינים ינהלו את עצמם על פי עקרונות דמוקרטיים, יתקיימו בחירות פוליטיות חופשיות וכלליות למועצה. תהיה העברת סמכויות מצבא ההגנה לישראל לרשות הפלסטינית, בנושאי פנים כמו חינוך ותרבות, בריאות, רווחה, מיסוי ישיר ותיירות. היא תקים כוח משטרה עצמאי, בעוד שישראל תמשיך לשאת באחריות להתגונן מפני איומים חיצוניים. בנוסף הוקם על תוקם ועדה לשיתוף פעולה כלכלי ישראלי-פלסטיני על מנת לפתח וליישם באופן שיתופי את התוכניות שזוהו בפרוטוקולים.
ההסכמים קראו לנסיגה ישראלית מחלקים ביהודה ושומרון וחבל עזה, מרצועת עזה ואזור יריחו. הרשות הפלסטינית אמורה הייתה לקבל בהדרגתיות שליטה על השטחים הפלסטיניים, ובהמשך החלה לקבל עליהן אחריות, כמו בהסכם עזה ויריחו תחילה משנת 1994. עם הנסיגה הישראלית תיפתח תקופת מעבר בת חמש שנים, בהם ידונו הצדדים במשא ומתן על פתרון קבע בסוגיות המרכזיות: ירושלים, פליטים פלסטינים, התנחלויות ישראליות, גבולות וביטחון.
תוכן הסכם אוסלו הראשון > סעיפים עיקריים

הסכם אוסלו הראשון מכיל 17 סעיפים ו-4 נספחים. הנספחים משקפים את הנושאים המרכזיים בהסכמים, כולל תחום הביטחון, הכלכלה והפיתוח האזורי.
נספח 1: תנאי הבחירות הפלסטיניות – כולל הסכמים בנוגע למערכת הבחירות הפלסטינית, כללים ותקנות לניהול הבחירות, ארגון תקשורת המונים, ואפשרות לרישוי תחנת טלוויזיה.
נספח 2: נסיגת כוחות ישראליים – כולל הסכם על נסיגת כוחות צה"ל מרצועת עזה ואזור יריחו, כולל הסדרים לאחר הנסיגה בנוגע לאכיפת ביטחון פנים על ידי המשטרה הפלסטינית, השגת נוכחות בינלאומית זמנית, הקמת ועדת תיאום ביטחונית משותפת, והסדרים למעבר בטוח ותחבורה בין רצועת עזה לאזור יריחו, וכן למעברים בינלאומיים: מעבר רפיח בגבול מצרים – רצועת עזה ומעבר גשר אלנבי בגבול יריחו-ירדן.
נספח 3: שיתוף פעולה כלכלי – הסכמה להקים ועדה ישראלית-פלסטינית לשיתוף פעולה כלכלי, שתעסוק בנושאים כולל מים, חשמל, אנרגיה, כספים, תחבורה, תקשורת, תעשייה, רווחה חברתית, הגנת סביבה, תקשורת והסדרת יחסי עבודה.
נספח 4: פיתוח אזורי – שני הצדדים ישתפו פעולה בהקשר של מאמצי השלום הרב-צדדיים בקידום תוכנית פיתוח לאזור, לרבות יהודה ושומרון ורצועת עזה, שייזמו מדינות ה-G7.
תוכן הסכם אוסלו הראשון > סעיפים עיקריים > הבנות ספציפיות

הסכם הביניים כולל מספר סעיפים שמתארים את סמכויות הרשות הפלסטינית, עד שתגיע למעמד קבע:
סעיף IV - תחום השיפוט של הרשות: תחום השיפוט של הרשות תחול על שטחי יהודה ושומרון ורצועת עזה, למעט נושאים שיידונו במשא ומתן על מעמד הקבע.
סעיף V - סוגיות של משא ומתן על מצב קבע: מספר נושאים, כגון ירושלים, פליטים, התנחלויות, ביטחון וגבולות, יידונו במשא ומתן על מעמד הקבע.
סעיף VI (2) - העברת סמכויות: הפלסטינים יעבירו שמות של המורשים לניהול הסמכויות בתחום חינוך, בריאות, רווחה, מיסוי ישיר, תיירות ושאר תחומים מוסכמים.
סעיף VII (2) - שיתוף פעולה: הסכם הביניים יכלול הסדרים לשיתוף פעולה ותיאום בין הצדדים.
סעיף VII (5) - סמכויות ישראל: ישראל תוכל להפעיל את סמכויותיה, שלא הועברו לרשות, גם לאחר נסיגת הממשל הצבאי.
סעיף VIII - משטרה: הסכם הביניים יכלול הסדרים לשיתוף פעולה בין המשטרות הישראלית והפלסטינית, תיאום ושיתוף פעולה באמצעות סיורים משותפים. כמו כן, סוכם כי העברת הסמכויות למשטרה הפלסטינית תתבצע בהדרגה.
סעיף X - מינוי פקידים: המשלחות הישראליות והפלסטיניות יחליפו שמות נציגים שיועדו על ידן כחברים בוועדת הקישור המשותפת.
סעיף XI - המשך אחריותה של ישראל: ההסכמים מציינים את הצעדים העוקבים להעברתם של סמכויות, כמו גם את התנאים לשיתוף פעולה וביטחון, תוך שמירה על מעמד ישראל בתחום הביטחוני והסדרי הגבולות. כוחות צבא ישראלים ואזרחים יורשו להמשיך להשתמש בכבישים בחופשיות בתוך רצועת עזה ואזור יריחו.
תגובות

היו חששות בשני הצדדים בנוגע לכוונות הצד השני.
בישראל, הוויכוח על הסכמי אוסלו היה חזק ומפולג בין השמאל לימין. לאחר דיון בן יומיים בכנסת על ההסכמים והכרזת הממשלה, נערכה ב-23 בספטמבר 1993 הצבעת אמון בה הצביעו 61 חברי כנסת בעד, 50 התנגדו ו-8 נמנעו. הישראלים חששו שהפלסטינים נכנסו להסכם כטקטיקה בלבד, ולא היו כנים בנוגע לרצונם בשלום ובדו-קיום עם ישראל. הם ראו בהסכם חלק מ"תוכנית השלבים" של אש"ף, שמטרתה השגת ריבונות פלסטינית, עד לתפיסת כל השטח. גם ראש עיריית ירושלים אהוד אולמרט התנגד להסכם, כינה אותו "ענן אפל מעל העיר", והעדיף לפעול לרציפות ההתיישבות היהודית במזרח ירושלים.
גם בקרב הפלסטינים היו חילוקי דעות. הפת"ח, שניהל את המשא ומתן, קיבלה את ההסכמות, אך חמאס, הג'יהאד האסלאמי והחזית העממית לשחרור פלסטין התנגדו. פלסטינים רבים חששו ממהלכים ישראליים עתידיים, במיוחד בתחום ההתנחלויות. הם חששו שישראל לא תהיה כנה בפירוק ההתנחלויות, במיוחד סביב ירושלים, וחששו מהרחבת ההתנחלויות הקיימות או בניית חדשות.
ב-13 בספטמבר 1993 פתח צבא לבנון באש על הפגנה נגד אוסלו בדרום ביירות שאורגן על ידי חזבאללה, הרג תשעה בני אדם ופצע שלושים.
פרסי נובל לשלום

בשנת 1994 קיבלו ראש ממשלת ישראל יצחק רבין, שר החוץ הישראלי שמעון פרס ויו"ר אש"ף יאסר ערפאת את פרס נובל לשלום בעקבות החתימה על הסכם אוסלו, "על מאמציהם ליצור שלום במזרח התיכון".
באוקטובר 1995 הצהיר יצחק רבין בעת אשרור הסכם אוסלו מעל בימת הכנסת על גבולות בני הגנה: "גבול הביטחון להגנת מדינת ישראל יוצב בבקעת הירדן בפירוש הנרחב ביותר של המושג הזה".
הסכמים נוספים

בנוסף להסכם הראשון הגיעו הצדדים להסכמים נוספים:
הסכם קהיר – הסכם שנחתם ב-4 במאי 1994 בקהיר, אשר יזם נסיגה ישראלית חלקית מרצועת עזה ומאזור יריחו, ולכן מכונה "הסכם עזה ויריחו תחילה".
פרוטוקול פריז – הם הסכם כלכלי בין ישראל לאש"ף המשלב בין הכלכלה הפלסטינית והכלכלה הישראלית באמצעות איחוד מכסים ב"מעטפת המכס".
הסכם אוסלו ב' – הסכם הביניים על הגדה המערבית ורצועת עזה שנחתם ב-28 בספטמבר 1995, והעניק לפלסטינים שלטון עצמי בערים הפלסטיניות המרכזיות וכ-450 כפרים.
לאחר 1995 נחתמו מספר הסכמים נוספים ליישום הסכמי אוסלו.
ראו גם

הקרן לשיתוף פעולה כלכלי
פרוטוקול פריז
ראו גם > אישים

אחמד קריע או אבו עלא - מנהל משא ומתן באש"ף במהלך תהליך השלום של אוסלו
יוסי ביילין - מנהל משא ומתן ישראלי במהלך תהליך השלום באוסלו
יאן אגלנד - סגן שר החוץ הנורווגי, סיפק כיסוי פוליטי, מתקנים וכספים למשא ומתן
יאיר הירשפלד - מנהל משא ומתן ישראלי במהלך תהליך השלום באוסלו
יוהאן יורגן הולסט - שר החוץ הנורווגי
מונה יול - מנחה נורווגית במהלך המשא ומתן
רון פונדק — הקים את צוות המשא ומתן הישראלי הראשון עם הירשפלד, לפני המעורבות הישראלית הרשמית
אורי סביר – לשעבר מנכ"ל משרד החוץ, ראש צוות המשא ומתן הישראלי
לקריאה נוספת

יוסי ביילין, לגעת בשלום, משכל, ידיעות אחרונות וספרי חמד, 1997
יאיר הירשפלד, אוסלו: נוסחה לשלום – מרכז יצחק רבין ועם עובד, 1998
אורי סביר, התהליך: מאחורי הקלעים של הכרעה היסטורית, משכל, ידיעות אחרונות וספרי חמד, 1998
רון פונדק, ערוץ חשאי: אוסלו – הסיפור המלא, ידיעות אחרונות, 2013
הערות שוליים

↑  נעם עמית, אשם תמיד, באתר nrg‏, 12 בספטמבר 2003
↑  Geoffrey Aronson, Jerusalem's New Mayor Adopts Begin-Shamir Settlement Policies, Settlement Report | Vol. 4 No. 2, ‏מרץ 1994 (באנגלית)
↑   (אורכב 06.01.2011 בארכיון Wayback Machine)
↑  "Press Release – The Nobel Peace Prize 1994". Nobel Foundation. 1994-10-14. נבדק ב-2013-10-30.
↑  "The Nobel Peace Prize 1994". Nobel Foundation. נבדק ב-2013-10-30.
↑  לאן נעלמה בקעת הירדן?, באתר המרכז הירושלמי לענייני ציבור ומדינה, ‏10 בינואר 2010
↑  בקעת הירדן ממתינה למעשה ציוני, באתר מרכז בגין-סאדאת למחקרים אסטרטגיים, ‏16 בספטמבר 2019
| --- | --- |
בקרת זהויות :  NLI: 987007263277205171  GND: 4410233-1 
חתימה על ההסכמים
יצחק רבין, שמעון פרס ויאסר ערפאת מקבלים את פרס נובל לשלום בעקבות הסכמי אוסלו
קורבין ברנסן

| --- | --- |

 לידה:  7 בספטמבר 1954 (בן 70) צפון הוליווד, ארצות הברית 
 שם לידה:  Corbin Dean Bernsen 
 מדינה:  ארצות הברית 
 תקופת הפעילות:  מ-1967 
 מקום לימודים:  אוניברסיטת קליפורניה בלוס אנג'לס (תואר ראשון, תואר שני)
 בן או בת זוג:  אמנדה פייס (1988–?) 
 צאצאים:  Henry Pays Bernsen 
 מספר צאצאים:  4 
 פרופיל ב-IMDb
 
קורבין דין ברנסן (באנגלית: Corbin Bernsen; נולד ב-7 בספטמבר 1954) הוא שחקן קולנוע, טלוויזיה ובמאי אמריקאי. הוא ידוע בשל תפקידיו כעורך דין לענייני גירושין ארנולד בקר בסדרת הדרמה "פרקליטי אל איי", בתפקיד ד"ר אלן פיינסטון בסרט "רופא השיניים", כבלש המשטרה בדימוס הנרי ספנסר בסדרת הדרמה הקומית "בניחוש חוקר", וכרוג'ר דורן בסרט ליגה לאומית, הוא הופיע בקביעות בסדרות "המתמחה" ו"בית החולים כללי", ולסירוגין באופרת הסבון "צעירים חסרי מנוח".
ביוגרפיה

ברנסן נולד בצפון הוליווד, קליפורניה, בנו הבכור של הארי ברסן, ג'וניור, מפיק הוליוודי, והשחקנית ז'אן קופר (אנ'), שהופיעה באופרת הסבון צעירים חסרי מנוח. הוא סיים את לימודיו בבית הספר התיכון בוורלי הילס בשנת 1972. לברנסן תואר ראשון באמנויות תיאטרון בשנת 1977 וגם תואר שני במחזאות בשנת 1979 מאוניברסיטת קליפורניה בלוס אנג'לס (UCLA).
קריירה > משחק

לאחר הופעה של שנתיים באופרת הסבון "התקווה של ריאן", ברנסן לוהק לתפקיד עורך הדין ארנולד בקר בסדרת הטלוויזיה של סטיבן בוצ'קו פרקליטי אל איי בשנת 1986. הסדרה הפכה ללהיט, והתפקיד זיכה אותו במועמדות לפרס אמי לפרס גלובוס הזהב, הופעות על עטיפות המגזינים, ותפקידי אורח בסיינפלד, ובמופע של לארי סנדרס. הוא שיחק בסדרה פרקליטי אל.אי במשך כל עונותיה, עד שהסתיימה ב-1994.
בברנסן שיחק במגוון של סדרות טלוויזיה וסרטי קולנוע.
שיחק עורך דין בסדרה בוסטון ליגל. הוא הופיע במסע בין כוכבים: הדור הבא. כמו כן היה לו תפקיד חוזר כקפטן אוון סברינג בדרמה הצבאית ג'אג. שיחק סנטור רפובליקני בשני פרקים של הסדרה הבית הלבן. הוא ביים, הפיק והופיע בסרט האימה "Dead Air". ושיחק בתפקיד ראשי בסדרה בניחוש חוקר, בתפקיד הנרי ספנסר, אביו של הדמות הראשית, שון ספנסר (ג'יימס רודיי).
ברנסן הופיע בסרט "גבעה 25", סרט שהפיק, ביים וכתב .
הוא הופיע גם בתפקיד אורח ב- הוחלפו בלידתן, "ונוס, קופידון, איוולת וזמן". ברנסן שיחק כקייל נווין בסדרת הטלוויזיה המתמחה .
החל מ-2018 שיחק בתפקיד אורח בעונות 1, 2 ו-4 בסדרה המחודשת מגנום, בלש פרטי.
בשנת 2020 שיחק בדרמת הפשע המשטרתית של רשת CBS "טומי". בשנת 2021 שיחק בסרט הדרמה המשפטית "Roe v. Wade" אודות פסק דין רו נגד וייד, בתור הארי בלקמן, שופט בבית המשפט העליון של ארצות הברית.
בשנת 2023 ביצע הופעת אורח בסדרת הקומית הסאטירית "הקללה" שיצרו בני ספדי ונייתן פילדר עבור רשת שואוטיים.
קריירה > הפקה

בשנת 2009 ביים והפיק את סרט האימה והמד"ב "Dead Air".
ברנסן היה נשיא ובעלים משותף של Public Media Works, חברת ניו מדיה המפתחת בידור לבסיסי מעריצים ממוקדים. הוא ביים וכיכב בסרט "קארפול גאי", סרטה הראשון של החברה.
קריירה > כתיבה

באוקטובר 2015 יצא רומן הבכורה של ברנסן על ידי הוצאת הספרים פליקאן. הספר, "חלודה: הרומן", הוא עיבוד לסרט העלילתי של ברנסן משנת 2010, "רוסט", בו גילם את הדמות הראשית וכן שימש כסופר ובמאי. בשנת 2017 הוציאו ברנסן ופייס את הספר "הבית הפתוח: המצאה מחודשת לחיים פשוטים", ספר לעיצוב הבית, המציע רעיונות עיצוב שלמדו משיפוץ בתיהם.
חיים אישיים

ברנסן נשוי לשחקנית הבריטית אמנדה פייס מאז 1988. יש להם ארבעה בנים: אוליבר, אנגוס, הנרי ופינלי. ברנסן היה נשוי לברנדה קופר בין השנים 1983 עד 1987.
בשנת 2008 הופיעו ברנסן ומשפחתו בתוכנית מציאות, והביסו את משפחתה של מרגרט צ'ו.
לברנסן אחד מאוספי כדורי השלג הגדולים בעולם, עם 9,000 כדורי שלג. הוא ואשתו עברו לעמק ההדסון בצפון מדינת ניו יורק בשנת 2019, שם הוא מתמקד כעת בפרויקטים קולנועיים וטלוויזיוניים.
אנג'ל (סדרת טלוויזיה)

| --- | --- |

לוגו הסדרה
 מבוסס על:  באפי ציידת הערפדים 
 סוגה:  דרמה המשכית / על טבעי / פנטזיה / אימה
 יוצרים:  ג'וס ווידון דייוויד גרינוולט
 כותבים:  ג'וס וידון, מרטי נוקסון 
 בימוי:  ג'וס וידון 
 שחקנים:  דייוויד בוריאנז כריזמה קרפנטר אלכסיס דניסוף גלן קווין ג'יי אוגוסט ריצ'רדס איימי אקר אנדי האלט וינסנט קרתייזר ג'יימס מרסטרס
 פסקול:  Angel: Live Fast, Die Never 
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  5 
 מספר פרקים:  110 
 הפקה
 מפיק:  ג'וס וידון 
 הפצה:  פוקס המאה ה-20 בטלוויזיה, הולו, נטפליקס, דיסני+ 
 אתר צילומים:  מלון אמבסדור 
 מוזיקה:  כריסטוף בק 
 אורך פרק:  45 דקות
 שידור
 רשת שידור:  The WB 
 רשת שידור בישראל:  ערוץ 3 סטאר וורלד
 תקופת שידור מקורית:  5 באוקטובר 1999 – 19 במאי 2004
 קישורים חיצוניים
 דף התוכנית ב-IMDb
 
אנג'ל (באנגלית: Angel) (בעברית מלאך) היא ספין אוף של סדרת הדרמה ההמשכית האמריקאית "באפי ציידת הערפדים". הסדרה נוצרה על ידי ג'וס וידון, יוצרה הראשי של "באפי", ודייוויד גרינוולט, מצוות הכותבים שלה. אנג'ל שודרה במשך חמש עונות ברשת WB בין השנים 1999–2004 והופצה על ידי חברת ההפקות של ג'וס וידון, Mutant Enemy. בישראל הסדרה שודרה בערוץ 3 וסטאר וורלד.
הסדרה עוסקת בסיפור מבחניו המתמשכים של הערפד אנג'ל, שנשמתו האנושית מוחזרת אליו על ידי צוענים כעונש על רצח ועינוי חפים מפשע במשך מאות בשנים, ובכך משאירים אותו מיוסר ברגשות אשמה וחרטה. לאחר שחבר לבאפי במלחמתה נגד ערפדים במשך שלוש עונות הסדרה ב"באפי ציידת הערפדים", אנג'ל עובר להתגורר בלוס אנג'לס, שם הוא מקים משרד חקירות ויחד עם חבריו קורדיליה ודויל יוצא להשיב את האמונה לאנשים ו"להציל את נשמותיהם" של אלה אשר איבדו את דרכם. מלבד מטרות אלו, מטרתו העיקרית היא לכפר על עוונותיו הרבים שלו ולהשיב את אמונתו בעצמו.
סדרה זו מבגרת את הדמויות הפועלות בה (כדוגמת קורדיליה ווסלי, המתחילים כדמויות קומיות ומסיימים כטרגדיה בפני עצמם). אופי הסדרה אפל יותר מקודמתה, העיר לוס אנג'לס לובשת פן אפל וזדוני יותר, אוצרת בחובה הרבה יצרים הרסניים וסכנות גדולות יותר, כשבמרכז ההתרחשות עומדת חברת "וולפראם אנד הארט" (Wolfram & Hart), שמהר מאוד מתגלה כמרכזם של אירועים על-טבעיים וערפדיים.
ב-21 בנובמבר 2007, חברת הקומיקס IDW Publishing הוציאה את החוברת הרשמית הראשונה בסדרה הממשיכה את קורות העונה החמישית, העונה לשם "Angel: After The Fall". החוברת נכתבת על ידי בריאן לינץ' אשר מגבש את העלילה בשיתוף עם ג'וס וידון עצמו.
תקציר העלילה > עונה ראשונה

מתוסכל ובודד פוגש אנג'ל בדויל (גלן קווין), חצי-שד המקבל חזיונות מ"הכוחות שהינם" (כוחות הטוב), המזהירים אותו מפני אירועים על-טבעיים העומדים להתרחש וכן - אנשים הנתונים במצוקה. יחד עם קורדיליה (קריזמה קרפטנר) מ"באפי" הם מקימים את "אנג'ל חקירות" תחת הסיסמה "We help the helpless", ומצילים הן אנשים מהחזיונות של דויל והן לקוחות בתשלום.
באמצע העונה נהרג דויל, לא לפני שמנשק את קורדיליה ומעביר אליה את כוחות החיזיון שלו. לחבורה מצטרף ווסלי, צייד-שדים כושל שפוטר ממועצת "הצופים" (שנועדה להשגיח על קוטלות הערפדים באשר הן), בעל ידע רב בענייני שדים ושפות קדומות.
החל מהפרק הראשון נתקל אנג'ל בחברת עורכי הדין "וולפראם אנד הארט" (Wolfram & Hart), המתגלה כבעלת היסטוריה ארוכה וסניפים ברחבי העולם ובממדים אחרים, המייצגת שדים ופושעים בעלי עוצמה, ומתכננת זה אלפי שנים את יום הדין המובטח בנבואות העתיקות. אנג'ל מגלה בעזרת "הכוחות שהינם" כי מיועד לו תפקיד חשוב באפוקליפסה המתקרבת.
בעונה זו מתוודעים הצופים לדמותה של דרלה, שהוצגה בבאפי ציידת הערפדים. בסוף עונה זו "וולפראם אנד הארט" מקימים אותה לתחייה כבת-אדם, מתוך מטרה לערער את חייו של אנג'ל ולעורר את היצר הרשע שבו. בעונה מתארחות כמה דמויות מבאפי ציידת הערפדים כבאפי עצמה ופיית'.
תקציר העלילה > עונה שנייה

העונה השנייה עוסקת בעיקר בהשלכות של הקמתה לתחיה של דרלה. אנג'ל מנסה לעזור לדרלה להסתגל לחיים כבת-אדם בעלת נשמה, וכשהיא חוזרת לגסוס ממחלת העגבת ממנה גססה כבר בחייה הקודמים עד שעורפדה על ידי ה"אדון", הוא מסכים לעבור סדרת מבחנים במטרה לזכות במתנת החיים עבורה, ביודעו כי דרלה מתייסרת על מעשיה הרבים כשם שהוא התייסר בעבר. מאחר שלא ניתן לעזור לדרלה, משום שכבר חזרה מהמתים בעבר, "וולפראם אנד הארט" מביאים את הערפדה המטורפת דרוסילה ההופכת את דרלה חזרה לערפדה. כשעומדת בפניו המשימה לעצור צמד ערפדות מסוכן, אנג'ל מתקרב יותר ויותר לצד האפל ומסתכן באיבוד חבריו לצוות. הערפדות טובחות ב-"W&H" ורוצחות 13 עורכי דין במרתף היינות של הולנד מאנרס (ראש אגף למבצעים מיוחדים בפירמה), כולל אותו. אנג'ל, שהפירמה כבר נמאסה עליו, מסרב להציל את עורכי הדין. שני הניצולים היחידים מהטבח ממשיכים למרר את חייהם בהמשך הסדרה.
בעונה זו מצטרפים לסדרה צ'ארלס גאן, לורן ופרד, שהחבורה הצילה בסוף העונה לאחר שהייתה כלואה חמש שנים כעבד בממד אחר.
תקציר העלילה > עונה שלישית

העונה הזו עוסקת במספר נושאים: חזרתה של דרלה כשהיא נושאת בבטנה את בנו של אנג'ל, קונור, בן אשר ימלא תפקיד מפתח בעימות בין הטוב והרע, בין אנג'ל ל"וולפראם אנד הארט"; למרות שערפדים הם סריסים מבחינה ביולוגית, הדבר התאפשר הודות לניסיון הרפוי שניתן לדרלה בפרק "המבחן" בעונה הקודמת. נוספה גם חזרתו לזמן הנוכחי של צייד ערפדים בריטי מהמאה ה-18 בשם סרן דניאל הולץ (באמצעות שד הזמן סג'אהן), שאנג'ל ודרלה רצחו בעבר את משפחתו (וערפדו את ביתו) והוא דורש נקמה; בגידתו של ווסלי באנג'ל כאשר הוא מגלה נבואה שקרית שאומרת כי "האב יהרוג את הבן"; ונקמתו המושלמת של הולץ באנג'ל בכך שחוטף את בנו ומגדל אותו כשלו בממד אחר, ולאחר מכן מפליל את אנג'ל ברציחתו. בכך גורם לבן לשנוא את אביו.
תקציר העלילה > עונה רביעית

עונה זו מביאה את עלילת האפוקליפסה עליה נרמז בתחילת הסדרה, אשר נהיית סבוכה יותר ויותר כאשר יצור אפל בשם "החיה" קם ממעמקי האדמה אחרי שמחק את הזכרונות של כל מי שראה אותו בעבר, ולחבורה מתברר כי רק אנג'לוס (החבוי במוחו של אנג'ל, ולכן זכרונו לא נמחק) יודע איך לעצור אותו, והם עומדים בפני ההשלכות להחזרתו של אנג'לוס בשנית. מתבררת אף הסיבה האולטימטיבית לשינויים שקרו בשתי העונות הקודמות - מניפולציה זדונית שנועדה ליצור ישות עליונה בשם ג'סמין, אחת מ"הכוחות שהינם" שנועדה להשליט "שלום" ו"אחווה" על פני האדמה.
בעונה זו חוזרת פיית', ואף דמות נוספת מהסדרה באפי קוטלת הערפדים, ווילו, שעוזרת להחזיר את נשמתו של אנג'ל, בפעם השנייה בחייה.
תקציר העלילה > עונה חמישית

עונה זו נקבעה כאחרונה בידי רשת השידור, וככזו, ג'וס וידון אולץ לסגור הרבה קצוות בטרם סיום העונה. כצפוי, הרבה עלילות נותרו, מאולצות-מה.
אנג'ל מקבל חסות על סניף לוס אנג'לס של "וולפראם אנד הארט" כפרס על הבסת ג'סמין והפסקת השלום העולמי בעונה הקודמת. לינדסי, שהיה משותפי "וולפראם אנד הארט" בשתי העונות הראשונות בסדרה, חוזר כדי לנקום באנג'ל ובשותפים הבכירים. מאמצע העונה פרד נשלטת על ידי איליריה, אלה קדמונית מרושעת שהוחזרה לעולם הזה על ידי מעריציה. אנג'ל מחליט לסכן הכול כדי לעצור את סוף העולם שהשותפים הבכירים עומדים להביא.
קומיקס

הקומיקס ממשיך את הסדרה. בהתחלה אנג'ל והחבורה בלוס אנג'לס ההרוסה מלאת השדים וגאן ערפד. בהמשך וולפראם את הארט מחליטים להחזיר את הגלגל אחורה ולוס אנג'לס חוזרת להיות נורמלי והחבורה חוזרת למלון היפרון- כשהם זוכרים הכל.
דמויות עיקריות > דמויות נוספות

שרה תומפסון - איב (עונה 5)
ג'ולייט לנדאו - דרוסילה (עונה 2)
שרה מישל גלר - באפי סאמרס (הופעת אורח במספר פרקים בעונה 1)
קית' זרבג'קה - דניאל הולץ (עונה 3)
אליסון האניגן - ווילו רוזנברג (הופעות אורח בעונות 2 ו4). הובאה במיוחד מסאנידייל כדי לשחזר את החזרת הנשמה לאנג'לוס בפעם השלישית, מאחר שכבר עשתה את הכישוף הזה 5 שנים לפני זה.
ג'ינה טורס - ג'סמין (עונה 4)
אדם בולדווין - מרקוס המילטון (עונה 5)
אויבים עיקריים

בדומה לבאפי ציידת הערפדים, אף כי פחות בבירור, גם באנג'ל יש רשע מרכזי בכל עונה, כשבכולן משחקת החברה "וולפראם אנד הארט" תפקיד מרכזי.
עונה ראשונה - "וולפראם אנד הארט" בראשות הולנד מאנרס (בעונות מאוחרות יותר ליילה מורגן).
עונה שנייה - דרלה ודרוסילה.
עונה שלישית - צייד הערפדים הולץ, שד הזמן סג'האן.
עונה רביעית - החיה, אנג'לוס וג'סמין.
עונה חמישית - לינדסי ואיב, המילטון, "אגודת הקוץ השחור".
ההיסטוריה הבלתי כתובה של דרלה ואנג'לוס

1609, וירג'יניה, אמריקה: דרלה, פרוצה בשנות ה-20 לחייה, גוססת מעגבת. ה"מאסטר", ערפד חזק בן 300 שנה, מנהיג כת "מסדר אורליוס" מגיע אליה ככומר ומערפד אותה.
1753, גלוואי, אירלנד: ליאם, בן 26, רב עם אביו ובורח מהבית. בסימטה חשוכה הוא פוגש את דרלה. היא מציעה לו לראות עולם. הוא מסכים, והיא מערפדת אותו. כאנג'לוס, הוא רוצח את כל משפחתו ויחד עם דרלה הם טובחים בעיירה.
1760, לונדון: ליאם לשעבר, כעת אנג'לוס, מבקר את ה"מאסטר" יחד עם דרלה, ומסרב לקבל את מרותו.
1764, יורק, אנגליה: צייד הערפדים דניאל הולץ, רודף את דרלה ואנג'לוס. השניים מטעים אותו ומגיעים לביתו, רוצחים את משפחתו ומערפדים את בתו הקטנה.
1765, צרפת: דרלה ואנג'לוס נרדפים בצרפת על ידי המון זועם, שבראשם הולץ. דרלה נמלטת על הסוס היחיד שהיה להם ומשאירה את אנג'לוס מאחור.
1771, רומא, איטליה: דרלה וערפדים פורצים לכנסייה ומצילים את אנג'לוס הכלוא מידי כמרי הוותיקן. הם הורגים את כולם חוץ מהולץ.
1773, הולץ עושה עסקה עם שד הזמן סג'האן, וקופץ קדימה לשנת 2001 (עונה שלישית).
?178, פרנקפורט, פרוסיה: "בן האלמוות" הורג נזירות שאנג'לוס רצה לעצמו, וכך מתחיל סכסוך ארוך ביניהם.
?178, אנג'לוס פוגש את "החיה", שד חזק ואכזרי שערך טבח המוני, אבל מסרב לעבוד איתו.
179?: אנג'ל מערפד צעיר בשם פן (ג'רמי רנר) ומלמד אותו להיות אכזרי כמוהו. השניים מטילים מורא בעירו של פן, שנהנה לרצוח את משפחתו כמו אנג'ל.
1860-1880, לונדון, אנגליה: אנג'לוס הורג כומר, כשלתא הווידויים נכנסת נערה בשם דרוסילה, שלה מתברר יש כוחות חיזוי. אנג'לוס הורג את כל משפחתה, ומערפד אותה. ב-1880 היא מערפדת צעיר בשם ויליאם, שיכונה "ספייק".
1894, איטליה: דרלה ודרוסילה בוגדות באנג'לוס וספייק עם "בן האלמוות", כשהפעם הוא כולא את אנג'לוס וספייק כדי שלא יפריעו לו.
1898, בורסה, רומניה: ליום הולדתו דרלה נותנת לאנג'לוס צועניה במתנה, והוא מרוקן אותה לגמרי מדם. כתגובה, הצוענים מקללים את אנג'לוס בנשמה. דרלה מגלה זאת במהרה וזורקת אותו מהבית, באיום שתשפד אותו, ויחד עם דרוסילה וספייק הם משמידים את השבט.
1900, סין: אנג'ל רודף אחר דרלה, שעורכת טבח בזמן מרד הבוקסרים, ומנסה להוכיח לה שהוא עדיין רע, אך מהר מאוד מגלה שאינו יכול להרוג (פרט לרוצחים ואנסים) עקב נקיפות מצפון, ובורח משם. דרלה חוזרת לעבוד עם "המאסטר".
1943, ניו יורק: אנג'ל מקבל ביקור פתע של "היוזמה לחקר שדים" של ממשל ארצות הברית. באיום יתדות הם מצווים עליו לעזור לצוללת גרמנית (הכבושה בידי חיילים אמריקאים) שתקועה באוקיינוס האטלנטי כשעל סיפונה שלושה ערפדים אכזריים. אנג'ל צולל לקרקעית האוקיינוס ומגלה שאחד מהם הוא ספייק. הוא משפד את השניים האחרים, ומשתלט על הצוות ועל ספייק. לאחר שמפקד הצוות, סמואל לאוסון, גסס מהתנקשות של שבוי נאצי, אנג'ל נאלץ לערפד אותו כדי להציל את כל הצוללת.
1952, לוס אנג'לס, קליפורניה: אנג'ל שוכן בבית-מלון רדוף שד אימתני, ולאחר שדיירי המלון מאשימים אותו ברצח הוא משאיר אותם להיאכל על-ידו.
?197, ניו יורק: אנג'ל נוכח בעת שוד בחנות דונאט, ולא מצליח לעמוד ביצריו וניזון מבעל החנות הגוסס ממילא. נגעל מעצמו, אנג'ל הופך לנער אשפתות הניזון מחולדות עד שנות התשעים.
1996 וויסלר, שליח של "הכוחות שהינם" מציג בפני אנג'ל את באפי סאמרס, קוטלת טרייה, ללא ידיעתה. אנג'ל עובר בעקבותיה לסאנידייל, שם הוא עוזר לה במאבקה ב"מאסטר" (ובדרלה), ומתאהב בה.
פרסים

הסדרה אנג'ל זכתה במספר פרסים. ביניהם פרס סדרת הטלוויזיה הטובה ביותר של הגילדה הבינלאומית לאימה, בשנת 2001; שישה פרסי סאטורן מהאקדמיה למדע בדיוני, פנטזיה ואימה - ביניהם בפרס "סדרת הרשת" ובפרס השחקן הראשי ב-1999, 2001 ו-2003; מועמדות לפרס אמי; כמו גם שלושה פרקים היו מועמדים לפרס הוגו כפרקי הדרמה הטובים ביותר בשנים 2003 ו-2004 (Waiting in the Wings מהעונה השלישית, Smile Time מהעונה החמישית, ו-Not Fade Away, הפרק החותם את הסדרה).